ROMĂNIA                                                                                                                                                                                                                
MUNICIPIUL TIMIŞOARA
SERVICIUL  ŞCOLI-SPITALE       
Nr. SC2018-19371/20.08.2018

RAPORT DE SPECIALITATE

privind  includerea în reţeaua  şcolară pe anul 2018-2019 a Liceului Teologic Ortodox „Sfântul Antim Ivireanul”, completarea şi modificarea corespunzătoare a HCL nr. 90 din 23.02.2018 privind aprobarea organizării şi funcţionării reţelei şcolare a unităţilor de învăţământ preuniversitar de stat şi privat din Municipiului Timişoara, pentru anul şcolar 2018-2019
 
      Având în vedere Expunerea de motive a Primarului Municipiului Timişoara şi Proiectul de hotărâre privind includerea în reţeaua  şcolară pe anul 2018-2019 a Liceului Teologic Ortodox „Sfantul Antim Ivireanul”, completarea şi modificarea  corespunzătoare a HCL nr. 90 din 23.02.2018 privind aprobarea organizării şi funcţionării reţelei şcolare a unităţilor de învăţământ preuniversitar de stat şi privat din Municipiul Timişoara, pentru anul şcolar 2018-2019.
     Facem următoarele precizării:
      Prin HCL nr.311/15.06.2018 s-a aprobat  demararea procedurilor legale privind înfiinţarea începând cu anul şcolar 2018-2019, a Liceului Teologic Ortodox „Sfântul Antim Ivireanul”, cu nivelurile liceal, gimnazial, primar, nivel preşcolar program prelungit, care să funcţioneze  în imobilul din str. Liviu Rebreanu nr.35 şi includerea acestuia în reţeaua scolară 2018-2019.
     Agenţia Română  de Asigurare  a Calităţii în Învăţâmântul  Preuniversitar, prin adresele cu numerele 2186/03.08.2018, 2241/13.08.2018, înregistrate la Municipiul Timişoara sub numerele SC2018-18688/07.08.2018,  SC2018-19260/14.08.2018 a transmis Ordinul  nr. 4228/03.08.2018 şi  Ordinul nr. 4319/09.08.2018, emise  de Ministrul  Educaţiei  Naţionale prin care  a fost acordată autorizaţia  de funcţionare provizorie pentru unitatea de învăţămnt preuniversitar de stat a Liceului  Ortodox „Sfântul Antim Ivireanul” cu sediul în Municipiul Timişoara, Bv. Liviu Rebreanu nr. 35, judeţul Timiş, pentru nivelele de învăţământ primar, gimnazial  şi liceal cu predare în limba română  şi prin care s-a  înfiinţat  unitatea de învăţământ de stat cu personalitate juridică - Liceul Ortodox „ Sfântul Antim Ivireanul” cu sediul în Municipiul Timişoara, Bv. Liviu Rebreanu nr. 35, judeţul Timiş.
     Inspectoratul Şcolar Judeţean Timiş, prin adresele cu numerele 9038/08.08.2018, 9112/10.08.2018, înregistrate la Municipiul Timişoara sub numerele SC2018-18870/09.08.2018 respectiv SC2018-19057/09.08.2018, a solicitat includerea în reţeaua şcolară a Liceului Ortodox „Sfântul Antim Ivireanul” cu sediul în Municipiul Timişoara, Bv. Liviu Rebreanu nr. 35, judeţul Timiş, pentru anul şcolar 2018-2019. 
     Prin HCL nr. 90/23.02.2018 s-a aprobat  organizarea şi funcţionarea reţelei şcolare a  unităţilor de învăţământ preuniversitar de stat şi privat din Municipiul Timişoara, pentru anul şcolar 2018-2019,  cu respectarea  prevederilor art. 22, alin 1,2 şi 3 Ordinul 5472/07.11.2017 al Ministerului Educaţiei Naţionale pentru aprobarea Metodologiei privind fundamentarea cifrei de şcolarizare pentru învăţământul preuniversitar de stat,  evidenţa efectivelor  de preşcolari şi elevi şcolarizaţi în unităţile de învăţământ particular, precum şi emiterea avizului conform în vederea organizării reţelei unităţilor de învăţământ preuniversitar  pentru anul 2018-2019.
     Ţinâd  cont că prin  Ordinul Ministrului Educaţiei  Naţionale  nr. 4228/03.08.2018  modificat  şi completat  prin   Ordinul nr. 4319/09.08.2018, a fost acordată autorizaţia  de funcţionare provizorie şi a 

fost înfiinţată unitatea de învăţământ de stat cu personalitate juridică - Liceul Ortodox „ Sfântul Antim Ivireanul”, pentru nivelele  de învăţământ primar, gimnazial şi liceal cu predare în limba română, cu sediul în Municipiul Timişoara, Bv. Liviu Rebreanu nr. 35, judeţul Timiş. 
     Având în vedere că la art. 22 alin (4) din Ordinul 5472/07.11.2017 al Ministerului Educaţiei Naţionale  se prevede:„(4) În condiţiile în care, în situaţii excepţionale, unităţile de învăţământ nou-înfiinţate nu sunt cuprinse în hotărârea consiliului local, potrivit prevederilor legale, sunt supuse monitorizării şi controlului, conform legii. Pentru aceste unităţi de învăţământ inspectoratele şcolare colaborează cu administraţia publică locală pentru cuprinderea lor în reţeaua şcolară, pe baza prevederilor prezentei metodologii, nu mai târziu de începerea cursurilor. Activităţile de monitorizare şi control desfăşurate la unităţile de învăţământ aflate în această situaţie continuă până la cuprinderea lor în reţeaua şcolară”, se impune  includerea în reţeaua  şcolară pe anul 2018-2019 a Liceului Teologic Ortodox „Sfântul Antim Ivireanul”.
     Prin adresa cu nr.1892-E /13.08.2018, înregistrată la Municipiul Timişoara cu nr. SC2018-19141/13.08.2018, Mitropolia Banatului -Arhiepiscopia Ortodoxă Română  a Timişoarei a comunicat, că activitatea  Şcolii  Gimnaziale "Sfântul Antim Ivireanul” cu sediul în Timişoara, Bv. Liviu Rebreanu nr. 35, a fost suspendată. 
    Având în vedere că această unitate de învăţământ este cuprinsă în Anexa nr.2b- unităţi  de învăţământ privat autorizat, la Hotărârea  Consiliului Local nr. 90/23.02.2018  privind organizarea şi funcţionarea reţelei şcolare a unităţilor de învăţământ preuniversitar de stat şi privat din Municipiul Timişoara, pentru anul şcolar 2018-2019,  fapt   pentru care se impune  excluderea Şcolii  Gimnaziale "Sfântul Antim Ivireanul” din Anexa nr.2b la Hotărârea Consiliului Local nr. 90/23.02.2018.
     Prin adresa cu nr.610/13.08.2018, înregistrată la Municipiul Timişoara cu nr.SC2018-19212/13.08.2018, Grădiniţa  cu program prelungit „Troiţa" Timişoara, cuprinsă în reţeaua şcolară pe anul 2018-2019 a unităţilor de învăţământ privat acreditat, prevăzută în Anexa  nr. 2a la Hotărârea Consiliului Local nr. 90/23.02.2018, ne-a comunicat că şi-a schimbat sediul  din bulevardul Liviu Rebrenu nr. 35  în str. Acad. Alex.Borza nr.8, fapt pentru care se impune  modificarea  corespunzătoare a Anexei nr. 2a  la Hotărârea  Consiliului Local nr. 90/23.02.2018.  
     Având în vedere cele prezentate mai sus, apreciem că proiectul de hotărâre privind  includerea în reţeaua şcolară pe anul 2018-2019 a Liceului Teologic Ortodox „Sfântul Antim Ivireanul”, completarea şi modificarea corespunzătoare a HCL nr. 90 din 23.02.2018 privind aprobarea organizării şi funcţionării reţelei şcolare a unităţilor de învăţământ preuniversitar de stat şi privat din Municipiului Timişoara, pentru anul şcolar 2018-2019, îndeplineşte condiţiile pentru a fi supus dezbaterii Consiliului Local al Municipiului Timişoara.



        SEF SERVICIU                                                                     CONSILIER            

